Oficiālais Vēstnesis L 335 , 19/12/2001 Lpp. 0022 - 0023



Komisijas Lēmums (2001. gada 18. decembris), ar ko apstiprina Beļģijas un Nīderlandes iesniegto Aujeski slimības izskaušanas programmu attiecībā uz papildu garantijām par cūkām, kas paredzētas Beļģijai un Nīderlandei, un ar kuru groza Lēmumu 93/244/EEK un 2001/618/EK (izziņots ar dokumenta numuru C(2001) 4384) (2001/905/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūku dzimtas dzīvniekiem [1], kurā jaunākie grozījumi un precizējumi izdarīti ar Komisijas Lēmumu 2000/20/EK [2], un jo īpaši tās 9. panta 2. punktu, tā kā: (1) Papildu garantijas attiecībā uz Aujeski slimības izskaušanas tādu programmu īstenošanu, ko piemēro Kopienas iekšējā tirdzniecībā ar cūkām, kā arī tādu dalībvalstu teritoriju saraksti, kurās ir apstiprinātas slimības ierobežošanas programmas, ir noteiktas Komisijas Lēmumā 93/244/EEK [3], kurā jaunākie grozījumi izdarīti ar Lēmumu 2001/746/EK [4], kas no 2002. gada 1. jūlija ir atcelts un aizstāts ar Lēmuma 2001/618/EK [5] noteikumiem, kurā grozījumi izdarīti ar Lēmumu 2001/746/EK. (2) Ar 2001. gada 14. septembra un 2001. gada 18. oktobra vēstulēm attiecīgi Beļģija un Nīderlande ir iesniegušas Komisijai informāciju par savu Aujeski slimības ierobežošanas un izskaušanas programmu. Ar šīm programmām turpmāk Beļģijas un Nīderlandes teritorijā Aujeski slimība būtu jāizskauž. (3) Saskaņā ar Direktīvas 64/432/EEK 9. panta 2. punktu Komisija programmas ir izskatījusi. Programmas atbilst minētās direktīvas 9. panta 1. punktā noteiktajiem kritērijiem, un tādēļ tās var apstiprināt. (4) Jāgroza Lēmums 93/244/EEK un 2001/618/EK, lai ietvertu Beļģiju un Nīderlandi tādu dalībvalstu teritoriju vai reģionu sarakstā, kurā ir apstiprinātas slimības ierobežošanas programmas, tā, lai Beļģija un Nīderlande varētu pieprasīt konkrētas papildu garantijas Kopienas iekšējā tirdzniecībā ar cūkām. (5) Beļģijas un Nīderlandes iestādes attiecībā uz cūku pārvešanu valsts iekšienē piemēro tādus noteikumus, kas ir vismaz līdzvērtīgi noteikumiem, kuri paredzēti ar papildu garantijām, kas noteiktas Kopienas tiesību aktos. (6) Šīs papildu garantijas tomēr nevar pieprasīt no tām dalībvalstīm vai dalībvalstu reģioniem, ko uzskata par Aujeski slimības neskartiem. (7) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ar šo apstiprina Beļģijas un Nīderlandes iesniegtās programmas par Aujeski slimības izskaušanu. Papildu garantijas, ko Beļģija un Nīderlande var pieprasīt Kopienas iekšējā tirdzniecībā ar cūkām, līdz 2002. gada 1. jūlijam ir tādas, kas paredzētas Lēmumā 93/244/EEK, un pēc šā datuma – Lēmumā 2001/618/EK un dokumentos, ar kuriem to groza. 2. pants Tekstus Lēmuma 93/244/EEK I pielikumā un Lēmuma 2001/618/EK II pielikumā aizstāj ar tekstu šā lēmuma pielikumā. 3. pants Šo lēmumu piemēro no 2002. gada 1. janvāra. 4. pants Šis lēmums ir adresēts dalībvalstīm. Briselē, 2001. gada 18. decembrī Komisijas vārdā — Komisijas loceklis David Byrne [1] OV 121, 29.7.1964., 1977./64. lpp. [2] OV L 163, 4.7.2000., 35. lpp. [3] OV L 111, 5.5.1993., 21. lpp. [4] OV L 278, 23.10.2001., 41. lpp. [5] OV L 215, 9.8.2001., 48. lpp. -------------------------------------------------- PIELIKUMS "Dalībvalstis vai to reģioni, kuros ir apstiprinātas Aujeski slimības ierobežošanas programmas Vācijā: | šādās zemēs – Lejassaksija,Ziemeļreina–Vestfālene,Bavārija. | Beļģijā | visa teritorija. | Nīderlandē | visa teritorija." | --------------------------------------------------